Nicolas lemery

Nicolas Lémery (tàbí Lemery gẹ́gẹ́ bí orúkọ rẹ̀ ṣe hàn nínú àwọn ìwé àtẹ̀jáde kárí ayé) (ọjọ́ kẹtàdínlógún oṣù kọkànlá 1645 sí ọjọ́ kọkàndínlógún oṣù kẹfà 1715), onímọ̀ kẹ́mísírì ni, ará a Faransé ni pẹ̀lú, tí wọ́n bí ní Rouen, ní Ìpínlẹ̀ Normandy. Ó jẹ́ ọ̀kan lára àwọn ẹni àkọ́kọ́ tí wọ́n dá tíọ́rì àmúlò sílẹ̀ lórí ọ̀rọ̀ acid nínú kẹ́mísírì.

Ìgbésí ayé
Lẹ́yìn tí ó kọ́ iṣẹ́ ìṣègùn (pharmacy) ní ìlú abínibí rẹ̀, ó di akẹ́kọ̀ọ́ ní Christophe Glaser ní Paris, lẹ́yìn èyí ni ó lọ sí Montpellier, níbi tí ó ti bẹ̀rẹ̀ iṣẹ́ olùkọ́ni àgbà nípa kẹ́mísírì. Ó dá ilé egbòogi kan sílẹ̀ ní Paris, ó sì tẹ̀síwájú nínú iṣẹ́ olùkọ́ni, ṣùgbọ́n ní ọdún 1683,nítorí pé ó jẹ́ Calvinist, Wọ́n fi ipá mú un láti lọ fẹ̀yìn tì sí England. Ní ọdún tí ó tẹ̀lé, ó padà sí ilẹ̀ Faransé, ó di ẹlẹ́sìn Kátólíìkì ní ọdún 1686 èyí fún un ní àǹfààní láti tún ilé egbòogi rẹ̀ ṣí kí ó sì tún bẹ̀rẹ̀ iṣẹ́ olùkọ́ni rẹ̀. Ó kú sí Paris ní ọjọ́ kọkàndínlógún oṣù kẹfà ọdún 1715.

Àwọn Ìtọ́kasí